Document ID: 32004R0659

32004R0659
L 104/95
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 659/2004 НА КОМИСИЯТА
от 7 април 2004 година
за изменение на Регламент (ЕИО) № 1859/82 относно избора на отчетни стопанства с цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), и по специално член 4, параграф 4, член 5, параграф 5 и член 6, параграф 2 от него,
като има предвид, че:
(1)
С Регламент (EО) № 660/2004 на Комисията от 7 април 2004 г. за изменение на приложението към Регламент № 79/65/ЕИО на Съвета по отношение на списъка с райони (2) единственият район „Белгия“ беше разделен на три района. Броят на стопанствата в един район в Белгия следва да бъде въведен в приложение I към Регламент (ЕИО) № 1859/82 на Комисията (3).
(2)
Развитието в предоставянето на данни и контролните процедури прави ненужен доклада за прилагането на плана за подбор на отчетни земеделски стопанства, посочен в член 6 от Регламент (ЕИО) № 1859/82. Член 6 и приложение II към Регламент (ЕИО) № 1859/82 следователно трябва да бъдат заличени.
(3)
Регламент (ЕИО) № 1859/82 следва да бъде съответно изменен.
(4)
Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1859/82 се изменя, както следва:
1.
Член 6 се заличава.
2.
Приложение I се изменя в съответствие с приложението към настоящия регламент.
3.
Приложение II се заличава.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 2004 счетоводна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 април 2004 година.

Labels: 19
6